Per Ziedler har valgt at trække sig fra kommunalvalget og har samtidig sygemeldt sig

Byrådsmedlemmet Per Zeidler har valgt at trække sig efter anklagerne om, at han skulle være kædet sammen med gangbang-fester.

Det oplyser han i en pressemeddelelse ifølge Adresseavisen Syddjurs.

Samtidig er han fra dags dato sygemeldt fra sine opgaver i byrådet.

- Jeg har ikke flere kommentarer, lyder det fra hovedpersonen i pressemeddelelsen.

Ekstra Bladet har i flere dage forsøgt at få en kommentar fra Per Zeidler, men uden held.

Sagen rullede torsdag morgen, da Aarhus Stiftstidende kunne afsløre, at byrådsmedlemmet og formanden for familieudvalget i Syddjurs Kommune, havde været indblandet i gangbang-fester med unge kvinder.

Ifølge flere medier er Per Zeidler identisk med en af de to mænd, der er sigtet for rufferi i forbindelse med sexarrangementer i en lejlighed ved Vejle.

Torsdag blev han også sat fra bestillingen som formand for kommunens udvalg for familie og institutioner.